Benas Gudelis

Benas Gudelis (g. 1954 m. birželio 10 d. Vorkutoje) – Lietuvos verslininkas.

Biografija 
Studentaudamas dirbo degalinėje, investuoti pradėjo jaunystėje.

JAV pilietis. Periodiškai lankosi Floridoje.

Šeima 
Gimė tremtinių,gydytojo ir drabužių konstruktorės šeimoje.

2003 m. susituokė su Izolda Gudelis (merg. Rukavišnikova, g. 1968 m.), 1989 m. „Mis Lietuva" dalyve iš Alytaus, pelniusia titulą „Mis foto". Duktė iš pirmosios santuokos Kristina, Naujojo Džersio koledžo tarptautinio verslo administravimo studentė.

Verslai 
1991 m. su Rimvydu Jasinavičiumi įkūrė bendrovę „Bennet Distributors“. 2005 m. parduota „S.P.I. Group“, kuri ją pervadino į Amber Distribution Lithuania.

Bendrovių „KristiAna“ (plėtoja parfumerijos ir kosmetikos parduotuvių tinklus „KristiAna“ ir „Kosmada“) ir „Fragrances International“ (didmeninė prekyba grožio prekėmis) savininkas, UAB „Lietuvos rytas“ bendrasavininkis (34%) ir valdybos narys. Valdo statybų, nekilnojamojo turto įmones JAV, Baltijos ir Skandinavijos šalyse.. Buvo „Mis Lietuva“ organizatorius.

Turto vertinimai 
 2006 m. „Veido“ duomenimis, tarp turtingiausių lietuvių užėmė 25 vietą;
 2011 m. „Veido“ duomenimis, tarp turtingiausių lietuvių užėmė 15 vietą (turtas 210 mln. litų);
 2013 m. „Veido“ duomenimis, tarp turtingiausių lietuvių užėmė 9 vietą (turtas 350 mln. litų);
 2016 m. „Veido“ duomenimis, tarp turtingiausių lietuvių užėmė 10 vietą (turtas 130 mln. eurų);
 2019 m. žurnalo „TOP500“ duomenimis, tarp turtingiausių lietuvių užėmė 30 vietą (turtas 87 mln. eurų);
 2020 m. „Alfa.lt“ duomenimis, tarp turtingiausių lietuvių užėmė 33 vietą (turtas 138 mln. eurų).

Šaltiniai 

Lietuvos verslininkai
JAV lietuviai